Maskat

Maskat () jeste glavni i najveći grad Sultanata Oman. Ujedno je i najveći grad istoimene provincije. Grad ima oko 600.000 stanovnika (podaci iz 2005).

Veće (metropolitansko) područje grada, poznato i kao "Glavno područje", trenutno zauzima površinu od oko 1.500 km2. Nakon modernizacije Omana, koja je započela 1970-ih, Maskat se počeo ubrzano razvijati i urbanizirati te je, kao što se desilo i u mnogim drugim gradovima širom svijeta, veliki broj naselja koja su bila zasebna uključen u Glavno područje. Tako imamo slučaj da se u tom području smjenjuju dijelovi s rezidencijalnim i komercijalnim naseljima sa dijelovima neiskorištenog zemljišta.

Oblast grada se može podijeliti na tri glavne grupe:
 Zapadni Maskat: Al-Seeb, Udhaybah, Bawsher, Al-Ghubbrah i Ghala
 Centralni Maskat: Al-Khuwair, Madinat Al Sultan Qaboos, Shati-Al Qurm, Qurm i Ras Al Hamra
 Istočni Maskat: Wuttayah, Ruwi, Matrah, Kalbuh, Stari Maskat, Sidab i Al-Bustan

Kategorija:Oman
Kategorija:Glavni gradovi azijskih država